200 ກ່ວາຄົນເສຍຊີວິດ ໃນໄພແຜ່ນດິນໄຫວ ທີ່ເທີກີ (ເບິ່ງສະໄລດ໌-ວີດີໂອ)
ຄາດວ່າ ຈໍານວນຜູ້ເສຍຊີວິດຈະເພິ່ມຂຶ້ນ ຂະນະທີ່ພວກພະນັກງານກູ້ໄພຂຸ້ນຂ້ຽວ ຊອກຄົ້ນຫາພວກທີ່ອາດລອດຊີວິດມາໄດ້ ຢູ່ຕາມຊາກຫັກພັງຕ່າງໆ.
ພວກພະນັກງານຊ່ອຍກູ້ໄພໃນພາກຕາເວັນອອກສຽງໃຕ້ຂອງເທີກີ ກໍາລັງຂຸດຄົ້ນຕາມ ຊາກຫັກພັງໃນວັນຈັນມື້ນີ້ ເພື່ອພະຍາຍາມຊອກຫາພວກທີ່ອາດລອດຊີວິດມາໄດ້ ຫລັງ ຈາກເກີດແຜ່ນດິນໄຫວທີ່ໄດ້ເອົາຊີວິດຜູ້ຄົນໄປຢ່າງໜ້ອຍ 239 ຄົນ ແລະບາດເຈັບຕື່ມ ອີກຫລາຍກວ່າ 1 ພັນຄົນນັ້ນ ການຊອກຄົ້ນນີ້ແມ່ນພົວພັນກັບພວກທີມຊ່ອຍກູ້ໄພຫລາຍຮ້ອຍທີມຈາກທົ່ວປະເທດ ທີ່ພາກັນຂຸດຄົ້ນຕາມຊາກຫັກພັງຂອງພວກຕຶກອາຄານທີ່ຍຸບລົງຈໍາດິນ ຍ້ອນແຜ່ນດິນ ໄຫວທີ່ມີຄວາມແຮງ 7 2 ຣິກເຕີ ໃນວັນອາທິດວານນີ້ ແຜ່ນດິນໄຫວໄດ້ສ້າງຄວາມເສຍຫາຍຫລາຍກວ່າໝູ່ໃນເມືອງ Ercis ບ່ອນທີ່ລັດຖະ ມົນຕີພາຍໃນຂອງເທີກີ ທ່ານ Idris Naim Sahin ກ່າວວ່າ ມີຢ່າງໜ້ອຍ 117 ຄົນ ເສຍຊີວິດຢູ່ທີ່ນັ້ນ ຂະນະທີ່ມີອີກ 100 ຄົນເສຍຊີວິດໃນເມືອງ Van ໄດ້ມີແຜ່ນດິນ ໄຫວທີ່ມີຄວາມແຮງ ຕິດຕາມມາອີກຫລາຍຄັ້ງ ຮວມທັງຄັ້ງນຶ່ງ ທີ່ມີຄວາມແຮງ 6 1 ຣິກເຕີນັ້ນ ພວກຊາວບ້ານຊາວເມືອງຫລາຍຄົນໄດ້ພາກັນພັກແຮມຄືນຢູ່ຕາມຖະໜົນຫົນທາງ ແອອັດ ກັນຢູ່ອ້ອມກອງໄຟ ຂະນະທີ່ພວກພະນັກງານຊ່ອຍບັນເທົາທຸກແຈກຢາຍເຂົ້າປາອາຫານ ແລະຜ້າຕັ້ງໃຫ້ເຂົາເຈົ້ານັ້ນ ມີຫລາຍປະເທດ ຮວມທັງສະຫະລັດອາເມຣິກາແລະອິສຣາແອລ ໄດ້ສະເໜີໃຫ້ການຊ່ອຍ ເຫລືອແກ່ເທີກີ ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວໃນວັນອາທິດ ວານນີ້ວ່າ ສະຫະລັດກໍາລັງຕິດຕາມລາຍງານຂ່າວກ່ຽວກັບໄພແຜ່ນດິນໄຫວດ້ວຍຄວາມ ເປັນຫ່ວງຢ່າງໃຫຍ່ຫລວງ ແລະຈະຢືນຢູ້ຄຽງບ່າຄຽງໄຫລ່ກັບເທີກີໃນລະຫວ່າງເວລາທີ່ ຫຍຸ້ງຍາກນີ້ ແຕ່ນາຍົກລັດຖະມົນຕີເທີກີ ທ່ານ Recep Tayyip Erdogan ກ່າວວ່າ ປະເທດຂອງ ທ່ານຍັງສາມາດຕອບສະໜອງຄວາມຮຽກຮ້ອງຕ້ອງການດ້ານມະນຸດສະທໍາຂອງຕົນເອງ ໄດ້ຢູ່ ທ່ານ Erdogan ໄດ້ໄປສໍາຫລວດເບິ່ງເຂດແຜ່ນດິນໄຫວໃນແລງວັນອາທິດວານນີ້ ແລະໂທລະພາບແຫ່ງຊາດເທີກີກ່າວວ່າ ລັດຖະບານໄດ້ຮຽກກອງປະຊຸມສຸກເສິນຂອງ ຄະນະລັດຖະບານ ໃນວັນຈັນມື້ນີ້